פנינה זלצמן

דף על [[פאול בן חיים ופנינה זלצמן בתוכנייה של התזמורת הארץ ישראלית, 1936]]
לוחית זיכרון בכניסה לביתה של פנינה זלצמן בתל אביב
פנינה זַלצמן (24 בפברואר 1922 – 16 בדצמבר 2006) הייתה פסנתרנית ישראלית. כונתה "הגברת הראשונה של הפסנתר בישראל". הייתה פרופסור לפסנתר בבית הספר למוזיקה ע"ש בוכמן-מהטה באוניברסיטת תל אביב, שופטת בתחרות רובינשטיין ובתחרויות נוספות, כלת פרס ישראל למוזיקה לשנת 2006.

==ביוגרפיה==
זלצמן נולדה ב-1922 בתל אביב ללאה לבית קסטֶלָנֶיץ, גננת, ושמואל זלצמן, רואה חשבון.
הוריה היו שוחרי תרבות וחובבי מוזיקה, שעודדו אותה מילדותה בלימודי הנגינה בפסנתר. כשהייתה בת שבע, הגיע הפסנתרן המהולל אלפרד קורטו להופיע בארץ ישראל, שמע את נגינתה והזמין אותה לבוא ללמוד אצלו בפריז. הוא כתב אודותיה לחיים ויצמן: "הילדה הזאת היא מוזיקה שמתגלמת בבן אנוש".

בהיותה בת שמונה התקבלה ללימודים באקדמיה, בתמיכת משפחת רוטשילד, כילדה יחידה בין סטודנטים בוגרים. בין מוריה היו איגור סטרווינסקי, פבלו קזאלס, ארתור רובינשטיין וארטור שנאבל. 

בשנת 1936 סיימה את בית ספר היסודי "בלפור" בתל אביב.

בשנת 1939 הופיעה לראשונה עם התזמורת הפילהרמונית הארץ ישראלית הצעירה לימים, ובגלל מלחמת העולם השנייה לא יכלה לשוב להמשך לימודיה לצרפת ונשארה בארץ. בתקופת המלחמה הופיעה עם הפילהרמונית בארץ ישראל ובמצרים. בהופעותיה גם גייסה כספים למען היישוב ולמען התזמורת.

במלחמת העצמאות הופיעה לפני חיילים. היא דחתה הצעות להתגורר בחוץ לארץ באמרה כי היא חושבת שזו בגידה. אחיה הצעיר (1927–1948), נהרג במלחמת העצמאות בביר עסלוג', בנגב.

בשנת 1960 יצאה למסע הופעות סביב העולם עם התזמורת הפילהרמונית הישראלית, שבמהלכו ביצעה בבכורה עולמית את הקפריצ'ו לפסנתר מאת פאול בן-חיים.<ref></ref><ref name=":0"></ref> בשנת 1963 הייתה הפסנתרנית הישראלית הראשונה שניגנה בברית המועצות, ורבים מהקהילה היהודית באו במיוחד לראותה. 

החל מ-1973 הייתה פרופסור מן המניין בבית הספר למוזיקה ע"ש בוכמן-מהטה באוניברסיטת תל אביב, שבה הייתה חברת סגל משנת 1969. בין תלמידיה הרבים באקדמיה ומחוצה לה היו הפסנתרנים דרור אלימלך, אלישע אבס, נמרוד דוד פפר, עידו בר-שי, יוסי רשף, יונתן רזאל וירון רוזנטל.

במשך השנים הופיעה ברחבי העולם, באירופה, בארצות הברית ובקנדה, בסין וביפן, באוסטרליה ובניו זילנד, בדרום אמריקה ובאפריקה, תחת שרביטיהם של גדולי המנצחים בעולם כמו פול פאריי, גאורג שולטי, מרק לברי, נעם שריף, זובין מהטה, קרלו מריה ג'וליני, שארל מינש, יוזף קריפס, נוויל מרינר ומנדי רודן.

זלצמן כיהנה כשופטת בתחרות רובינשטיין מאז שנתה הראשונה, ושפטה גם בתחרויות רבות אחרות בארצות אירופה, בדרום אפריקה ובאוסטרליה. 

בשנת 2006 זכתה זלצמן בפרס ישראל למוזיקה. בנימוקי השופטים נכתב, בין היתר:

בין המלחינים שכתבו יצירות עבורה, אפשר להזכיר את פאול בן-חיים, מרק לברי ומרדכי סתר.<ref name=":0" /> 

זלצמן נפטרה באותה שנה בה קיבלה את פרס ישראל, ונקברה בבית העלמין ירקון. 

עיריית כפר סבא עורכת מדי שנה תחרות פסנתר לילדים ולנוער על שם פנינה זלצמן.

במסגרת מיזם הנצחת אמנים ואנשי במה של עיריית תל אביב, הוסר הלוט ביולי 2014 מעל לוחית זיכרון בכניסה לביתה של פנינה זלצמן ברחוב דובנוב 20 א' בתל אביב.

בשנת 2021 הוסב שמו של רחוב 2380 בתל אביב לרחוב פרופסור פנינה זלצמן.

==חיים אישיים==
בשנת 1947 נישאה ליגאל וייסמן; בתה היחידה, יאירה, נולדה בשנת 1953 (יאירה נקראה על שם אחיה של זלצמן, יאיר, כנר ידוע-שם שחזר מלימודיו בפריז כדי להלחם במלחמת העצמאות ונהרג ב-1948). 
היא הותירה אחריה בת, העיתונאית יאירה יסמין, ושני נכדים, אורי וליאור.

==לקריאה נוספת==
* תמר מור-סלע, 'תיתני הכל, תבקשי מעט ואל תצפי לכלום', קלסיק 5 (2006), 22–28. (ריאיון עם קבלת פרס ישראל)

==קישורים חיצוניים==

* Ronit Seter, "[https://jwa.org/encyclopedia/article/salzman-pnina Pnina Salzman]", in The Shalvi/Hyman Encyclopedia of Jewish Women

* 
* רונית סתר, 
* [https://archive.today/20121218230251/www.jewish-music.huji.ac.il/thesaurus83e0.html?cat=9&in=9&id=1253&act=view פנינה זלצמן] באתר המרכז לחקר המוזיקה היהודית 
* [http://www.doremi.com/PninaSalzman.html פנינה זלצמן] באתר doremi
* 
* 
* 
* 
* 
* 
* 
* 
* 
* 
* 
* [http://www.habama.co.il/Pages/Description.aspx?ArticleId=4262&Subj=1&Area=1 נפטרה הפסנתרנית פנינה זלצמן], אתר "הבמה", 17 בדצמבר 2006
* תחרות פנינה זלצמן ליוצרים צעירים מס' 3 [https://archive.today/20130107203200/www.crystalarts.co.il/54539/%D7%AA%D7%97%D7%A8%D7%95%D7%AA-%D7%A4%D7%A0%D7%99%D7%A0%D7%94-%D7%96%D7%9C%D7%A6%D7%9E%D7%9F-%D7%9C%D7%A4%D7%A1%D7%A0%D7%AA%D7%A8%D7%A0%D7%99%D7%9D-%D7%A6%D7%A2%D7%99%D7%A8%D7%99%D7%9D-%D7%9E%D7%A1-3-1-1-1 "הזוכים בתחרות"]

מפרי עטה:
* 
* 

==הערות שוליים==

קטגוריה:ילדי פלא ישראלים במוזיקה
קטגוריה:ילדי פלא במוזיקה קלאסית
קטגוריה:זוכי פרס ישראל למוזיקה
קטגוריה:סגל אוניברסיטת תל אביב: מוזיקה
קטגוריה:פסנתרנים יהודים
קטגוריה:פסנתרניות ישראליות
קטגוריה:פסנתרנים ישראלים
קטגוריה:מורות למוזיקה בישראל
קטגוריה:מורים למוזיקה בישראל
קטגוריה:זוכות פרס ישראל
קטגוריה:זוכי פרס ישראל
קטגוריה:זוכי פרס ישראל לשנת 2006
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:בוגרות בית הספר בלפור (תל אביב)
קטגוריה:בוגרי בית הספר בלפור (תל אביב)
קטגוריה:נשים הקבורות בבית הקברות ירקון
קטגוריה:יקירות תל אביב-יפו לשנת 2000
קטגוריה:ישראליות שנולדו ב-1922
קטגוריה:ישראלים שנולדו ב-1922
קטגוריה:ישראליות שנפטרו ב-2006
קטגוריה:ישראלים שנפטרו ב-2006